1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала?**

**(диалект)**

2.**Телдең функцияларын һанап китегеҙ?**

**(коммуникатив, когнитив, эмотив)**

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙерҙең авторы кем?**

**(Мифтахетдин Аҡмулла)**

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала?**

А. агглютинация

Б. флексия

В. инкорпорация

Г. фузия

(А. агглютинация)

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә?

А.күплек мәғәнәһе

Б. модаллек мәғәнәһе

В.экспрессивлыҡ мәғәнәһе

Г.коллектив күплек мәғәнәһе

(Г.коллектив күплек мәғәнәһе)

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә?

А.сәбәп мәғәнәһен

Б.оҡшатыу мәғәнәһен

В.шарт мәғәнәһен

Г. ҡаршы ҡуйыу мәғәнәһен

(В.шарт мәғәнәһен )

7. Тыныш билдәләрен ҡуйығыҙ:

*Рамазан-пулеметсы биштәрле ауыр тоҡсайҙы, Федотов, Нефедычтың трофей мылтығын аҫып, урман шауына ҡолаҡ һала-һала күп тә барманылар, шартлап ботаҡ һынғаны ишетелде: юлдарын бүлеп ниндәйҙер ҡарасҡы үтеп китте (Ә.Хәкимов).*

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ?

(хәл әйтемен айырымлау өсөн ҡуйыла)

9. *Казармала, командирҙар өсөн тәғәйенләнгән бүлмәләрҙең береһендә, ике полк комиссары Ғимаҙиев менән Хоҙайбирҙин бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ.

(һөйләмдең уртаһында килгәндә өҫтәлмәлек ике яҡтан өтөр менән айырыла)

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала?

(эпентеза)

11. М. Ғафури әҫәрҙәрен билдәләгеҙ

А.”Боролош”, “Ҡара йөҙҙәр”, “Өсәүҙең тарихы”

Б.”Сибай”, “Еңелгән ятыу”

В.”Ҡара йөҙҙәр”, “Шағирҙың алтын приискыһында”

(В. .”Ҡара йөҙҙәр”, “Шағирҙың алтын приискыһында”)

12. М. Ғафуриҙың “Ҡара йөҙҙәр” повесының төп геройҙарын билдәләгеҙ

А.Закир, Ғәлимә

Б.Ғариф, Сәхибә

В.Сәйҙел, Зәйнәп

(А. Закир, Ғәлимә)

13. Ғ. Сәләм әҫәрен билдәләгеҙ

А.”Эшсе” поэмаһы

Б.”Ҡан” роман

В. ”Бала” поэмаһы

(В. ”Бала” поэмаһы)

14. Йәнәш торған тартынҡы өндәрҙең бер-береһенә оҡшамауы нимә тип атала?

(диссимиляция)

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай?

(Оҡшатыу һүҙҙәре)

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай?

(урын-ара бәйләүесе)

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ.

(Белдем-ҡылым, предметтың хәрәкәтен белдерә; нимә эшләнем? һорауына яуап бирә, билдәле үткән заманда, берлектә, I затта, һөйләмдә хәбәр булып килә)

18. ***Балалар, китаптар*** исемдәрендә күплек мәғәнәһе ниндәй юл менән бирелә

А.аффиксаль юл

Б.синтаксик юл

В.стилистик юл

Г.фонетик юл

(А.аффиксаль юл)

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә

А.синтаксик юл

Б.синтетик юл

 В.стилистик юл

Г.фонетик юл

(В.стилистик юл)

20. ***Бесән сабыу*** тигән һүҙбәйләнештә исемдең килешен билдәләгеҙ

А.эйәлек килеш

Б.төшөм килеш

В.төбәү килеш

Г.сығанаҡ килеш.

(Б. төшөм килеш)